रिश्ते अपने आप ही नहीं बन जाते, बल्कि उन्हें बनाने में समय लगता है। रिश्ते ईर्ष्या, अहंकार और रूखे व्यवहार से नहीं बनते, बल्कि आपसी समझ, मदद और त्याग की भावना से इनका निर्माण होता है। अच्छी दोस्ती के लिए सदैव कोशिश करनी चाहिए और जब ऐसी दोस्ती हो जाए, तो उसे किसी पौधे की तरह सींचने की कोशिश करनी चाहिए। आप चाहे जिस भी क्षेत्र से संबंध रखते हों, दोस्ताना व्यवहार से ही आपकी तरक्की की राह बनती है।